CELEX: C2007/095/27
Language: et
Date: 2007-04-28 00:00:00
Title: Kohtuasi C-49/07: Eelotsusetaotlus, mille esitas Dioikitiko Efeteio Athinon (Kreeka) 5. veebruaril 2007 — Motosikletistiki Omospondia Ellados N.P.I.D (MOTOE) versus Kreeka Vabariik

28.4.2007   
            
            
               ET
            
            
               Euroopa Liidu Teataja
            
            
               C 95/16
            
         Eelotsusetaotlus, mille esitas Dioikitiko Efeteio Athinon (Kreeka) 5. veebruaril 2007 — Motosikletistiki Omospondia Ellados N.P.I.D (MOTOE) versus Kreeka Vabariik
   (Kohtuasi C-49/07)
   (2007/C 95/27)
   Kohtumenetluse keel: kreeka
   Eelotsusetaotluse esitanud kohus
   Dioikitiko Efeteio Athinon
   Põhikohtuasja pooled
   
      Hageja: Motosikletistiki Omospondia Ellados N.P.I.D (MOTOE)
   
      Kostja: Kreeka Vabariik
   Eelotsuse küsimused
   
               1.
            
            
               Kas EÜ artikleid 82 ja 86 tuleb tõlgendada nii, et need hõlmavad juriidilise isiku tegevust, kes on Rahvusvahelise Mootorrattaspordi Föderatsiooni riiklik esindaja ja tegeleb selles vormis majandustegevusega, sõlmides tema poolt korraldatavate motospordi ürituste raames sponsor-, reklaami- ja kindlustuslepinguid?
            
         
               2.
            
            
               Juhul kui vastus esimesele küsimusele on jaatav, siis kas nimetatud asutamislepingu sätetega on kooskõlas seaduse 2696/1999 artikkel 49, mis annab seoses liikmesriigi pädeva asutuse (käesolevas asjas Avaliku Korra Ministeerium) väljastatava mootorsõidukite võistluste korraldamise loaga kõnealusele juriidilisele isikule õiguse anda võistluse korraldamisele oma heakskiit, mis ei ole kuidagi piiratud, sõltu mingite kohustuste täitmisest ega ole edasikaevatav?